CELEX: C2007/140/50
Language: et
Date: 2007-06-23 00:00:00
Title: Kohtuasi T-120/07: 16. aprillil 2007 esitatud hagi — MB Immobilien ja MB System versus komisjon

23.6.2007   
            
            
               ET
            
            
               Euroopa Liidu Teataja
            
            
               C 140/29
            
         16. aprillil 2007 esitatud hagi — MB Immobilien ja MB System versus komisjon
   (Kohtuasi T-120/07)
   (2007/C 140/50)
   Kohtumenetluse keel: saksa
   Pooled
   
      Hagejad: MB Immobilien Verwaltungs GmbH (Neukirch/Lausitz, Saksamaa) ja MB System GmbH & Co. KG (Nordhausen, Saksamaa) (esindaja: advokaat G. Brüggen)
   
      Kostja: Euroopa Ühenduste Komisjon
   Hagejate nõuded
   
               —
            
            
               Tühistada komisjoni 24. jaanuari 2007. aasta otsus K(2007) 130 lõplik Saksamaa riigiabi nr C38/2005 (ex NN 52/2004) kohta Biria grupile;
            
         
               —
            
            
               mõista kohtukulud välja kostjalt.
            
         Väited ja peamised argumendid
   Hagejad vaidlustavad komisjoni 24. jaanuari 2007. aasta otsuse K(2007) 130 lõplik, milles komisjon otsustas, et kolme meedet sisaldav Saksamaa riigiabi Bike Systems GmbH & Co Thüringer Zweiradwerk KG-le, Sachsen Zweirad GmbH-le ja Biria GmbH-le (hiljem Biria AG) ei ole ühisturuga kooskõlas.
   Esimene hageja on Biria AG õigusjärglane ning teine hageja on Bike Systems GmbH & Co Thüringer Zweiradwerk KG õigusjärglane. Hagejad väidavad, et vaidlustatud komisjoni otsus puudutab neid otseselt ja isiklikult.
   Oma hagi põhjenduseks väidavad hagejad esiteks, et heakskiidetud abikava vale tõlgendamisega on rikutud ühenduse õigust. Sellega seoses heidavad nad ette, et kostja ei võtnud oma otsuse aluseks seda raskustes oleva ettevõtja määratlust, mida sisaldab kostja poolt heaks kiidetud abikava.
   Lisaks sellele rikkus komisjon faktiliste asjaolude vale hindamise tõttu ühenduse õigust. Hagejad väidavad sellega seoses, et vaidlustatud otsusega puudutatud ettevõtjad ei olnud, vastupidiselt kostja seisukohale, abi andmise ajal raskustes olevad ettevõtjad.
   Viimaks väidavad hagejad, et tõsiste vigade tõttu põhjendamisel on rikutud ühenduse õigust.